દર્શન સોસાયટીના બંગલાઓમાં સીસીટીવી કેમેરા પણ લાગેલા છે તેમજ સિક્યોરિટી હોવા છતાં પણ ઘરમાં ઘૂસી હત્યાનો બનાવ બનતાં કોઇ જાણભેદુ હોવાની પોલીસને આશંકા છે. ક્રાઇમ બ્રાન્ચની વિવિધ ટીમ બનાવી આરોપીઓને ઝડપી લેવા તપાસ હાથ ધરી છે. ઘરમાંથી અન્ય કોઇ ચીજવસ્તુઓની ચોરી કે લૂંટ થઇ ન હોવાનું જાણવા મળ્યું છે. હત્યારા માત્ર કોરોલા કાર લઇ ફરાર થઇ ગયા હોઇ પોલીસે અમદાવાદ શહેરમાં લાગેલા તમામ સીસીટીવી ફૂટેજની ચકાસણી શરૂ કરી છે. હત્યા અંગેનું કારણ હજુ સુધી સ્પષ્ટ થયું નથી, જોકે સૂત્રોના જણાવ્યા મુજબ અંગત અદાવતમાં તેમની હત્યા કરાઇ હોવાની શંકા સેવાઇ રહી છે.